Couthon var opprinnelig embetsmann i Clermont, ble i 1791 valgt til den lovgivende forsamling, og i 1792 til nasjonalkonventet. Han vakte i førstnevnte forsamling oppmerksomhet ved avanserte tenkemåter og forslag, og deltok i det sistnevnte i utarbeidelsen av forfatningen av 1793. I årene 1793-1794 var han medlem av Velferdskomiteen, og stod lojalt ved Robespierres side. Sammen med ham kjempet han ivrig for innføringen av en dyrkelse av «fornuften» som et høyeste vesen.